CELEX: 62019CA0429
Language: mt
Date: 2020-06-04 00:00:00
Title: Kawża C-429/19: Sentenza tal-Qorti tal-Ġustizzja (Id-Disa’ Awla) tal-4 ta’ Ġunju 2020 (talba għal deċiżjoni preliminari ta’ Oberlandesgericht Koblenz – il-Ġermanja) – Remondis GmbH vs Abfallzweckverband Rhein-Mosel-Eifel (Rinviju għal deċiżjoni preliminari – Kuntratti pubbliċi – Direttiva 2014/24/UE – Artikolu 12(4) – Kamp ta’ applikazzjoni – Kuntratti pubbliċi bejn entitajiet fis-settur pubbliku – Kunċett ta’ “kooperazzjoni” – Assenza)

10.8.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 262/8
            
         
      Sentenza tal-Qorti tal-Ġustizzja (Id-Disa’ Awla) tal-4 ta’ Ġunju 2020 (talba għal deċiżjoni preliminari ta’ Oberlandesgericht Koblenz – il-Ġermanja) – Remondis GmbH vs Abfallzweckverband Rhein-Mosel-Eifel
      (Kawża C-429/19) (1)
      
      (Rinviju għal deċiżjoni preliminari - Kuntratti pubbliċi - Direttiva 2014/24/UE - Artikolu 12(4) - Kamp ta’ applikazzjoni - Kuntratti pubbliċi bejn entitajiet fis-settur pubbliku - Kunċett ta’ “kooperazzjoni” - Assenza)
      (2020/C 262/11)
      Lingwa tal-kawża: il-Ġermaniż
      
         Qorti tar-rinviju
      
      Oberlandesgericht Koblenz
      
         Partijiet fil-kawża prinċipali
      
      
         Rikorrenti: Remondis GmbH
      
         Konvenut: Abfallzweckverband Rhein-Mosel-Eifel
      
         Dispożittiv
      
      L-Artikolu 12(4)(a) tad-Direttiva 2014/24/UE tal-Parlament Ewropew u tal-Kunsill tas-26 ta’ Frar 2014 dwar l-akkwist pubbliku u li tħassar id-Direttiva 2004/18/KE għandu jiġi interpretat fis-sens li kooperazzjoni bejn awtoritajiet kontraenti ma tistax tkun ikkaratterizzata meta awtorità kontraenti, li fit-territorju tagħha hija responsabbli minn funzjoni ta’ interess pubbliku, ma twettaqx hija stess din il-missjoni li hija responsabbli għaliha biss skont id-dritt nazzjonali u li teħtieġ it-twettiq ta’ diversi operazzjonijiet, iżda tinkariga awtorità kontraenti oħra, li ma tiddependix minnha u li hija wkoll responsabbli għal din il-funzjoni ta’ interess pubbliku fit-territorju tagħha stess, biex twettaq waħda mill-operazzjonijiet meħtieġa għal remunerazzjoni.
      
         (1)  ĠU C 288, 26.08.2019.